ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
उत्तम व्याघ्र संवर्धनासाठी महाराष्ट्रातील पेंच व्याघ्र प्रकल्प आणि भारतातील इतर 13 व्याघ्र प्रकल्पांना जागतिक CA/TS दर्जा मिळाला
व्याघ्र संवर्धन हे वन संवर्धनाचे प्रतीक : भूपेंद्र यादव
व्याघ्र संवर्धन हे वन संवर्धनाचेच प्रतीक आहे, असे मत केंद्रीय वन, पर्यावरण आणि हवामान बदल मंत्री भूपेंद्र यादव यांनी व्यक्त केले. जागतिक व्याघ्रदिनाच्या पार्श्वभूमीवर आयोजित आभासी कार्यक्रमाते आज बोलत होते.
यावेळी पर्यावरण मंत्र्यांच्या हस्ते, ‘बिबटे, मांसभक्षी आणि मोठे तृण भक्षी यांची सद्यस्थिती -2018” या विषयावरील अहवालाचेही प्रकाशन झाले. या अहवालातील निष्कर्षानुसार, व्याघ्र संवर्धनामुळे संपूर्ण परिसंस्थेचे संवर्धन होते, हे सिद्ध झाले आहे.
अखिल भारतीय व्याघ्रसंख्या अंदाज-2018 मध्ये,देशातील ज्या राज्यात वाघ आहेत, अशा राज्यातलया जंगलांमध्ये बिबट्यांचीही गणना करण्यात आली. देशातील एकूण व्याघ्र अस्तित्व असलेल्या प्रकल्पांमध्ये 2018 सालच्या अंदाजे मोजणीनुसार, 12,852 बिबटे असल्याचे आढळले आहे.  2014 च्या आकडेवारीच्या तुलनेत बिबट्यांच्या संख्येत, लक्षणीय वाढ झाली आहे. त्या गणनेत ही संख्या 7,910  इतकी नोंदली गेली होती. ही गणना देशातील 18 व्याघ्र प्रकल्पांमध्ये करण्यात आली होती.
देशातील 14 व्याघ्र प्रकल्पांना वाघांचे उत्तम संरक्षण आणि संवर्धन केल्याबद्दल, जागतिक संवर्धन निश्चिती / व्याघ्र दर्जा  अशी मान्यता मिळाल्याचेही या कार्यक्रमात जाहीर करण्यात आले.
ज्या 14 व्याघ्र संवर्धन प्रकल्पांना हा दर्जा मिळाला आहे, त्यांची नावे- मानस, काझीरंगा आणि ओरांग , सातपुडा, कान्हा आणि पन्ना , पेंच  वाल्मिकी व्याघ्र प्रकल्प , दुधवा  सुंदरबन  पारंबीकुलम  बंदिपूर व्याघ्र प्रकल्प  मदुमलाई आणि अन्नामलाई  संवर्धन निश्चिती आणि व्याघ्र दर्जा  या संज्ञा ‘मान्यता’ अथवा दर्जा निश्चित करण्यासाठीचे साधन म्हणून वापरण्यास ‘व्याघ्र अस्तित्व असलेल्या देशांच्या जागतिक संघटनेने , मंजूरी दिली असून हे निकष व्याघ्र तसेच संरक्षित प्रदेशाच्या तज्ञांनी ठरवले आहेत. 2013 साली या दर्जाची अधिकृत घोषणा करण्यात आली होती. त्यानुसार, व्याघ्र प्रजाती  च्या प्रभावी व्यवस्थापनासाठीचा किमान दर्जा निश्चित करण्यात आला आहे. तसेच, त्या संबंधित संवर्धन क्षेत्रात, हा दर्जा सांभाळला जातो आहे की नाही, याचे मूल्यांकन केले जाते. CA|TS मध्ये असे निकष आहे, ज्याअंतर्गत व्याघ्र प्रकल्पांमध्ये होणारे व्यवस्थापन संवर्धनासाठी पूरक आहे की नाही हे तपासले जाते.
दोन्ही मंत्र्यांच्या उपस्थितीत, राष्ट्रीय व्याघ्र संवर्धन प्राधिकरणाने व्याघ्र संवर्धनासाठी उल्लेखनीय कार्य केलेल्या काही वनकार्यकर्त्यांचा ‘वाघरक्षक’ म्हणून सत्कार केला.
केंद्र सरकारने वन आणि वन्यजीव संरक्षण ही अत्यावश्यक सेवा समजून टाळेबंदीच्या काळात यासाठी विशेष परिश्रम घेतले. कोविड काळात देशातील वनाधिकारी आणि कर्मचाऱ्यांनी वनांचे आणि वन्यजीवांचे रक्षण करण्यासाठी अहोरात्र मेहनत केली.
या कार्यक्रमात,जागतिक व्याघ्र दिनानिमित्त राष्ट्रीय व्याघ्र संवर्धन प्राधिकरण चे त्रैमासिक “स्ट्राईप्स” चे दोन्ही मंत्री आणि पर्यावरण सचिवांच्या हस्ते प्रकाशन ही करण्यात आले.
संरक्षण मंत्रालय
स्वातंत्र्यदिन 2022 निमित्त लष्करातील अधिकाऱ्यांना मानद श्रेणी जाहीर
भारताच्या स्वातंत्र्यदिन 2022 निमित्ताने मानद कमिशन खालील उल्लेखित व्यक्तींना घोषित करण्यात आले आहे.
अ. सक्रीय मानद श्रेणी घोषित करण्यात आलेल्यांची यादी
ब. निवृत्तीनंतर मानद श्रेणी मिळालेल्यांची यादी
क. निवृतीनंतर मानद नायब सुभेदार श्रेणी मिळालेल्यांची यादी
SUMMARY
|
|
Ser No
|
|
Rank/Award
|
|
Active List
|
|
After Retirement
|
|
1
|
|
Hony Capt
|
|
434
|
|
1338
|
|
2
|
|
Hony Lt
|
|
1758
|
|
405
|
|
3
|
|
Hony Sub Maj
|
|
-
|
|
3705
|
|
4
|
|
Hony Sub
|
|
-
|
|
1023
|
|
5
|
|
Hony Nb Sub
|
|
-
|
|
4233
संरक्षण मंत्रालय
नौदल तळावर प्रशिक्षणार्थी अधिकाऱ्यांची पासिंग आऊट परेड
नवी दिल्ली, 5 डिसेंबर 2020
नौदल अधिकाऱ्यांच्या एकात्मिक अधिकारी प्रशिक्षणार्थीच्या 98 व्या तुकडीने आपला 5 डिसेंबर 2020 रोजी जहाजावरील प्रशिक्षण अभ्यासक्रम पूर्ण केला. त्यांची आज पासिंग आऊट परेड झाली. कोविडच्या पार्श्वभूमीवर, हा दीक्षांत कार्यक्रम मर्यादित स्वरूपात घेण्यात आला. दक्षिण नौदल विभागाचे चीफ स्टाफ ऑफीसर  रिअर ॲडमिरल अॅन्तोनी जॉर्ज यांनी गुणवत्ताप्राप्त प्रशिक्षणार्थीना चषक प्रदान करुन त्यांचा गौरव केला. या अभ्यासक्रमाअंतर्गत या तुकडीत 132 प्रशिक्षणार्थी होते, यात 114 नौदल अधिकारी, तटरक्षक दलाचे 13 अधिकारी आणि पाच परदेशी प्रशिक्षणार्थी होते.  कोची तळावरील पहिल्या प्रशिक्षण पथकात तीर, मगर, शार्दुल, सुजाता, तटरक्षक दलाचे जहाज सारथी, खलाशी प्रशिक्षक जहाजे तरंगिणी आणि सुदर्शिनी यांचा समावेश आहे.
या समारंभात, सर्वांगीण सर्वोत्कृष्ट सागरी प्रशिक्षणार्थीला दिला जाणारा, ‘चीफ ऑफ नेव्हल स्टाफ’ हा प्रतिष्ठेचा चषक आणि टेलिस्कोप सब लेफ्टनंट सुशील सिंग यांना देण्यात आला. सर्वांगीण गुणवत्ता यादीत प्रथम असल्याबद्दलचा ऑर्डर ऑफ नेव्हल स्टाफ चषक आणि बायनाकुलर्स सब लेफ्टनंट अभिषेक इंगळे यांना आणि सर्वोत्कृष्ट तटरक्षक दल प्रशिक्षणार्थीचा डीजी आयसीजी चषक असिस्टंट कमांडट सोनमाळे सूरज कृष्णात यांना आणि एफओसी-इन-सी इस्ट रोलिंग ट्रॉफी सब लेफ्टनंट केशव सत्यम कट्टी यांना देण्यात आली. फ्लॅग ऑफिसर कमांडिंग इन चीफ हा क्रीडा आणि इतर उपक्रमांसाठीचा फिरता चषक सब लेफ्टनंट देबाशिष सिंग देव यांना प्रदान करण्यात आला.
24 आठवड्यांचा हा प्रशिक्षण अभ्यासक्रम 29 जून रोजी सुरु झाला होता. या प्रशिक्षण काळात, सागरी प्रशिक्षणार्थींनी समुद्री जहाज, दिशादर्शन, जहाज हाताळणी, टेहळणी यासह सर्व पैलूंचे प्रशिक्षण घेतले. यात प्रात्यक्षिकांवर अधिक भर देण्यात आला होता. सागरावर जास्तीत जास्त काल व्यतीत करण्याचा अनुभव त्यांना मिळावा यासाठी अत्यंत सखोल आणि कठीण प्रशिक्षण दिले जाते. जहाजावरील आव्हानात्मक काळाचा अनुभव मिळेल अशा तऱ्हेने प्रशिक्षण देऊन, युद्ध तसेच युध्दाव्यतिरिक्त इतर कामे करण्याचे प्रशिक्षणही दिले जाते. प्रशिक्षणार्थी 61 दिवस समुद्रावर प्रशिक्षण घेतले, आणि भारताच्या पूर्व आणि पश्चिम किनाऱ्यासह मलाक्का आणि सिंगापूर बंदरांना भेट दिली. आयएनएस तरंगिणी आणि सुदर्शिनी या जहाजांवर त्यांना खलाशी प्रशिक्षणही दिले जाते.
हे अधिकारी आता पश्चिम आणि पूर्व समुद्रकिनाऱ्यावर असलेल्या भारतीय नौदल आणि तटरक्षक दलाच्या विविध युद्धनौकांवर तैनात केले जातील, तिथे त्यांना पुढील टप्प्यातील प्रशिक्षण दिले जाईल.
S.Thakur/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
सहकार मंत्रालय
केंद्रीय गृह आणि सहकारमंत्री अमित शाह यांनी राष्ट्रीय सहकार धोरण दस्तऐवजाचा मसुदा तयार करण्यासाठी राष्ट्रीय स्तरावरील समितीची स्थापना करण्याची घोषणा केली.
'सहकारातून समृद्धी'ची संकल्पना साकार करण्यासाठी पंतप्रधान नरेंद्र मोदी यांच्या दूरदर्शी नेतृत्वाखाली राष्ट्रीय स्तरावरील समितीची स्थापना करण्यात आली आहे.
केंद्रीय गृह आणि सहकारमंत्री अमित शाह यांनी नुकतीच घोषणा केली आहे की लवकरच देशात नवीन सहकार धोरण आखण्यात येईल ज्यामध्ये प्राथमिक कृषी पतसंस्थांपासून ते सर्व स्तरावरील सहकारी संस्थांसाठी व्यापक दृष्टीकोन असेल
सहकारिता तत्वांच्या अनुषंगाने सक्षम आराखडा प्रदान करण्यासाठी दस्तावेज तयार करणे, 'सहकारातून समृद्धी'ची संकल्पना साकार करणे, देशातील सहकारी चळवळीला बळकटी देणे , तळागाळातील लोकांपर्यंत त्याचे लाभ पोहोचवण्यासह, सहकारावर आधारित आर्थिक विकास मॉडेलला चालना देणे हा या समितीचा उद्देश आहे.
केंद्रीय गृह आणि सहकारमंत्री अमित शाह यांनी राष्ट्रीय सहकार धोरण दस्तऐवजाचा मसुदा तयार करण्यासाठी राष्ट्रीय स्तरावरील समितीची स्थापना करण्याची घोषणा केली. 'सहकारातून समृद्धी'ची संकल्पना साकार करण्यासाठी पंतप्रधान नरेंद्र मोदी यांच्या दूरदर्शी नेतृत्वाखाली राष्ट्रीय स्तरावरील समितीची स्थापना करण्यात आली आहे.
माजी केंद्रीय मंत्री सुरेश प्रभू यांच्या अध्यक्षतेखाली देशातील विविध भागातील 47 सदस्य असलेल्या राष्ट्रीयस्तरावरील समितीची स्थापना करण्यात आली आहे. या समितीमध्ये सहकार क्षेत्रातील तज्ञ, राष्ट्रीय/ राज्य/ जिल्हा आणि प्राथमिक सहकारी संस्थांचे प्रतिनिधी यांचा समावेश असणार आहे. तसेच राज्य, केंद्रशासित प्रदेशांच्या सहकारी संस्थांचे सचिव, निबंधक आणि केंद्रीय मंत्रालये-विभागांचे अधिकारी यांचा ही समावेश असणार आहे.
सध्या अस्तित्वात असलेले राष्ट्रीय सहकार धोरण 2002 मध्ये आखण्यात आले होते, सहकार क्षेत्राचा सर्वांगीण विकास व्हावा आणि या क्षेत्राला आवश्यक तो सर्व पाठिंबा, प्रोत्साहन आणि सहाय्य प्रदान करून सहकार क्षेत्र स्वायत्त, स्वावलंबी आणि लोकशाही पद्धतीने व्यवस्थापित संस्था म्हणून उदयाला यावे ज्यात सदस्यांंप्रती उत्तरदायित्वाची भावना असेल आणि त्यायोगे राष्ट्रीय अर्थव्यवस्थेत भरीव योगदान मिळू शकेल, हा त्यामागचा उद्देश होता. भारतात सुमारे 8.5 लाख सहकारी संस्था आहेत ज्यांची सभासद संख्या सुमारे 29 कोटी आहे, जी देशभर व्यापली आहे. या सहकारी संस्था कृषी-प्रक्रिया, दुग्धव्यवसाय, मत्स्यव्यवसाय, गृहनिर्माण, विणकाम, पत, विपणन यासारख्या विविध उपक्रमांमध्ये कार्यरत आहेत.
नवीन राष्ट्रीय सहकार धोरण दस्तऐवज, नवीन सहकार मंत्रालयाला दिलेल्या निर्देशानुसार तयार केला जात आहे, यामध्ये 'सहकारातून समृद्धी'ची संकल्पना साकार करणे, देशातील सहकारी चळवळीला बळकटी देणे, तळागाळातील लोकांपर्यंत त्याचे लाभ पोहोचवण्यासह सहकारावर आधारित आर्थिक विकास मॉडेलला चालना देणे, एक योग्य धोरण तयार करणे, सहकारी संस्थांना त्यांच्या क्षमतेची जाणीव करून देण्यासाठी एक योग्य धोरण, कायदेशीर आणि संस्थात्मक आराखडा तयार करणे यांचा समावेश आहे. हे नवीन धोरण देशातील सहकार चळवळीला बळकटी देण्याच्या दृष्टीने निश्चितच मोठा पल्ला गाठेल.
विज्ञान आणि तंत्रज्ञान मंत्रालय
केंद्रीय मंत्री डॉ.जितेंद्र सिंह यांच्या हस्ते देशातील 60 स्टार्ट अप उद्योगांना इन्स्पायर पुरस्कारांचे वितरण तसेच 53,021 विद्यार्थ्यांना आर्थिक मदत प्रदान
या नवोन्मेषी संशोधकांना त्यांच्या उद्योजकीय प्रवासात संपूर्ण चिंतनविषयक पाठबळ पुरविण्यात येईल
नवी दिल्ली, 16 सप्टेंबर 2022
केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , पंतप्रधान कार्यालयातील तसेच कार्मिक, तक्रार निवारण आणि निवृत्तीवेतन विभागाचे राज्यमंत्री डॉ.जितेंद्र सिंह यांनी आज नवी दिल्ली येथे झालेल्या कार्यक्रमात देशातील 60 स्टार्ट अप उद्योगांना इन्स्पायर पुरस्कारांचे वितरण केले तसेच 53,021 विद्यार्थ्यांना आर्थिक मदत प्रदान केली. हे पुरस्कार केंद्र सरकारच्या विज्ञान आणि तंत्रज्ञान विभागातर्फे देण्यात आले असून या नवोन्मेषी संशोधकांना त्यांच्या उद्योजकीय प्रवासात संपूर्ण चिंतनविषयक पाठबळ पुरविण्यात येईल अशी ग्वाही देखील सरकारतर्फे देण्यात आली आहे.
यावेळी उपस्थितांना संबोधित करताना, केंद्रीय मंत्री डॉ. जितेंद्र सिंह म्हणाले की, वर्ष 2020-21 मध्ये जेव्हा आपला देश उर्वरित विश्वासह कोविड-19 संक्रमणाच्या भयानक संकटाशी लढत होता तेव्हा देखील वार्षिक इन्स्पायर – मानक या स्पर्धेमध्ये देशभरातील सर्व राज्ये आणि केंद्रशासित प्रदेशातील विद्यार्थ्यांनी सुमारे 6.53 लाख अभूतपूर्व संकल्पना आणि अभिनव संशोधने मांडण्यात आली. ते म्हणाले की, या स्पर्धेमध्ये देशातील 702 जिल्ह्यांतील संकल्पना आणि नवोन्मेष सादर करण्यात आले. यामध्ये 124 आकांक्षित जिल्ह्यांपैकी 123 जिल्हे सहभागी झाले, मुलींचे यात 51%प्रतिनिधित्व होते तर देशाच्या ग्रामीण भागातील शाळांनी 84% आणि राज्ये तसेच केंद्रशासित प्रदेश यांच्यातर्फे संचालित शाळांनी 71% सहभाग नोंदविला.
यावेळी बोलताना 6.53 लाख विद्यार्थ्यांपैकी 53,021 विद्यार्थ्यांना प्रत्येकी 10,000 रुपयांची आर्थिक मदत देण्यात आली जेणेकरून त्यांनी या योजनेत सादर केलेल्या संकल्पनांचे नमुने विकसित करता येतील. या योजनेची पुढची पातळी म्हणजे या विद्यार्थ्यांना त्यांचे प्रकल्प त्यांच्या जिल्हा पातळीवरील प्रदर्शन आणि प्रकल्प स्पर्धेत तसेच राज्य पातळीवरील प्रदर्शन आणि प्रकल्प स्पर्धेत सादर करावे लागले. आणि आता एकूण 556 विद्यार्थ्यांनी 9व्या राष्ट्रीय पातळीवरील प्रदर्शन आणि प्रकल्प स्पर्धेत प्रवेश केला आहे अशी माहिती केंद्रीय मंत्र्यांनी दिली.
S.Patil /S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 106
महिला आणि बालविकास मंत्रालय
महिलांसाठी आणखी 100 एक थांबा मदत केंद्रे स्थापणार
वर्धा जिल्ह्यामध्ये केंद्र सुरु करण्यास मान्यता
नवी दिल्ली, 7 मे 2018
घरगुती अत्याचार आणि हिंसाचाराला बळी पडणाऱ्या महिलांच्या मदतीसाठी देशभरात आणखी 100 ठिकाणी ‘ओएससी’ म्हणजेच एक थांबा मदत केंद्र सुरु करण्यात येणार आहेत. या प्रस्तावाला महिला आणि बालविकास मंत्रालयाच्या “पीएबी” म्हणजेच योजना मान्यता मंडळाने आज मंजुरी दिली. नव्याने मंजूर करण्यात आलेल्या एक थांबा मदत केंद्राच्या यादीत महाराष्ट्रातील वर्धा जिल्ह्याचा समावेश आहे.
या मंत्रालयाने एप्रिल 2015 पासून आत्तापर्यंत देशात 182 केंद्रांची स्थापना केली आहे. या केंद्रांच्या माध्यमातून अत्याचाराला बळी पडलेल्या 1.3 लाख महिलांना मदत मिळवून देण्यात आली आहे. यामध्ये 33 राज्ये आणि केंद्रशासित प्रदेशातील महिलांचा समावेश आहे. या मदत केंद्रांमुळे पीडित महिलांना तातडीने साहाय्य मिळू शकते. 21 एप्रिल 2018 रोजी झालेल्या केंद्रीय मंत्रिमंडळाच्या बैठकीत आगामी वर्षात प्रत्येक जिल्ह्यात अशा प्रकारचे मदत केंद्र स्थापन करण्याचा निर्णय घेण्यात आला. यासाठी मदत केंद्रांना 50,000 रुपयांचे वार्षिक अनुदान देण्याचा निर्णय घेण्यात आला.
N.Sapre/S.Bedekar/P.Malandkar
(Visitor Counter : 304
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- More than 1 crore doses have been administered in last 24 hours
- 62.29 Cr. vaccine doses have been administered so far under Nationwide Vaccination Drive
- 46,759 new cases in the last 24 hours
- Active cases account for 1.10% of total cases
- India's Active caseload stands at 3,59,775
- Recovery Rate currently at 97.56%
- 31,374 recoveries in the last 24 hours increases Total Recoveries to 3,18,52,802
- Weekly Positivity Rate  less than 3% for last 64 days
- Daily positivity rate  less than 3% for last 33 days
- 51.68 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 28 ऑगस्ट 2021
आरोग्य मंत्रालयाची कोविड-19 घडामोडींवरील माहिती
लसीकरण मोहिमेतील अत्यंत महत्त्वाचा टप्पा गाठत देशातील नागरिकांना काल कोविड-19 प्रतिबंधक लसीच्या एकूण 1 कोटींहून जास्त मात्रा देण्यात आल्या. देशात गेल्या 24 तासांत, लसीच्या 1,03,35,290 मात्रा देण्यात आल्या असून आज सकाळी 7 वाजेपर्यंतच्या आकडेवारीच्या तात्पुरत्या अहवालानुसार, भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने 62 कोटी 29 लाखाचा  टप्पा पार केला. हे यश 67,19,042 लसीकरण सत्रांच्या आयोजनातून साध्य करण्यात आले. संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 31,374 रुग्ण कोविड आजारातून बरे झाल्यामुळे  आतापर्यंत कोविडमधून बरे झालेल्यांची संख्या आता 3,18,52,802 झाली आहे. परिणामी, भारतातील रोगमुक्ती दर सध्या 97.56% वर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग बासष्ठ दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. भारतात गेल्या 24 तासांत, 46,759 नव्या कोविड ग्रस्त रुग्णांची नोंद झाली. देशातील सध्याच्या कोविड सक्रीय रुग्णांची संख्या 3,59,775 इतकी आहे. ही संख्या देशाच्या एकूण कोविड बाधित रुग्णसंख्येच्या 1.10% आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 17,61,110 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 51 कोटी 68 लाख  चाचण्या करण्यात आल्या आहेत. देशभरात कोविड चाचण्यांच्या क्षमतेचा विस्तार होत असताना, साप्ताहिक पॉझिटीव्हिटी दर सध्या 2.19 % आहे, हा दर गेले 64 दिवस 3% हून कमी राहिला आहे. दैनंदिन पॉझिटीव्हिटी दर देखील आज 2.66% इतका आहे. दैनंदिन पॉझिटीव्हिटी दर आता गेले 33 दिवस 3% हून कमी आणि सलग 82 दिवस 5% हून कमी राहिला आहे.
इतर अपडेट्स :
- राज्ये आणि केंद्रशासित प्रदेशांना कोविड प्रतिबंधक लसीच्या 60 कोटी 25 लाखांहून अधिक मात्रा पुरविण्यात आल्या आहेत.
- कोविड -19 विरुद्धच्या लढ्यात सामान्य जनतेची रोगप्रतिकारशक्ती वाढवून आयुष औषध प्रणालीने अत्यंत महत्त्वाची भूमिका बजावली आहे, असे राष्ट्रपती रामनाथ कोविंद यांनी म्हटले आहे.
Important TweetsJaydevi PS/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
मत्स्योत्पादन, पशुविकास आणि दुग्धविकास मंत्रालय
स्वातंत्र्यदिनी पंतप्रधानांचे राष्ट्राला उद्देशून केलेले भाषण ऐकण्यासाठी आणि कार्यक्रमाला उपस्थित राहण्यासाठीच्या देशभरातील सुमारे 1,800 विशेष निमंत्रितांमध्ये महाराष्ट्रातील तीन मच्छीमारांचा समावेश
सरकारच्या ‘जन भागीदारी’ या संकल्पनेला अनुसरून, देशभरातील सर्व स्तरातील लोक लाल किल्ल्यावर होणाऱ्या कार्यक्रमात होणार सहभागी
नवी दिल्ली/मुंबई, 10 ऑगस्ट 2023
नवी दिल्ली येथील लाल किल्ल्यावर यावर्षीच्या स्वातंत्र्य दिन सोहोळ्यात पंतप्रधान राष्ट्रध्वज फडकवताना उपस्थित राहण्यासाठी तसेच त्यांनी देशवासियांना उद्देशून केलेले भाषण ऐकण्यासाठी देशभरातील विशेष निमंत्रित त्यांच्या जोडीदारासह आमंत्रित करण्यात आले असून त्यांच्या उपस्थितीत हा सोहोळा पार पडेल.या विशेष निमंत्रितांमध्ये व्हायब्रंट व्हिलेजेसचे सरपंच, शिक्षक, परिचारिका शेतकरी,मच्छिमार तसेच सेन्ट्रल व्हिस्टा प्रकल्प, अमृत सरोवर, हर घर जल या आणि अशाच इतर महत्त्वाच्या सरकारी उपक्रमात काम करणाऱ्या व्यक्तींचा समावेश आहे.
मत्स्यव्यवसाय, पशुपालन आणि दुग्धव्यवसाय मंत्रालयाने महाराष्ट्र राज्यातील तीन मच्छीमारांची निवड केली असून हे मच्छीमार 15 ऑगस्ट 2023 रोजी दिल्लीतील ऐतिहासिक लाल किल्ल्यावर स्वातंत्र्य दिनाच्या सोहळ्याचे साक्षीदार बनण्यासाठी विशेष पाहुणे म्हणून उपस्थित राहतील. या ऐतिहासिक स्थळी पंतप्रधान नरेंद्र मोदी यांचे राष्ट्राला उद्देशून केलेले संबोधन ऐकण्यासाठी आमंत्रित करण्यात आलेल्या सुमारे 1,700 व्यक्तींमध्ये पन्नास मच्छीमार आपल्या कुटुंबियांसह उपस्थित राहणार आहेत. सरकारच्या ‘जन भागीदारी’ या संकल्पनेनुसार देशभरातील सर्व स्तरातील लोकांना या सोहळ्यासाठी विशेष आमंत्रित म्हणून उत्सवात सहभागी करून घेण्याचा निर्णय सरकारने घेतला आहे.
या उत्सवाचे साक्षीदार होण्यासाठी आमंत्रित करण्यात आलेल्या 50 मच्छिमारांपैकी तीन मच्छीमार महाराष्ट्रातील आहेत. विशेष निमंत्रितांपैकी एक असलेले तुकाराम वानखेडे, जे मूळचे औरंगाबाद जिल्ह्यातील नेवपूरचे आहेत आणि गोड्या पाण्यात मासेमारी करतात, ते नवी दिल्लीतील स्वातंत्र्यदिन सोहळ्यासाठी आमंत्रण मिळाल्याने अत्यानंदात आहेत. “माझ्यासारखा सामान्य माणूस विमानाने प्रवास करून दिल्लीला जाणार आणि विशेष आदरातिथ्याचा मानकरी ठरणार, माझ्यासाठी हा अत्यंत गौरवास्पद क्षण आहे", अशी प्रतिक्रिया तुकाराम वानखेडे यांनी व्यक्त केली आहे. पंतप्रधानांसारखी महत्त्वाची व्यक्ती देशातील गरीबातील गरीब माणसापर्यंत कशी पोहोचते, यांचे हे मूर्तिमंत उदाहरण आहे, असे सांगत त्यांनी आमंत्रण दिल्याबद्दल पंतप्रधानांचे आभार मानले आहेत.
पालघर जिल्ह्यातील सातपाटी येथील राजेंद्र शांताराम मेहेरे नावाच्या आणखी एका मच्छीमार बांधवाला या कार्यक्रमाचे निमंत्रण मिळाले आहे. “सरकारने केंद्रात एक स्वतंत्र मत्स्यव्यवसाय मंत्रालय निर्माण करण्यासाठी पुढाकार घेतला आहे. यामुळे मच्छीमारांना आवश्यक पायाभूत सुविधा उपलब्ध होत आहेत, तसेच किसान क्रेडिट कार्डाचा मत्स्यपालन व्यवसायात विस्तारित वापर यासह मत्स्यसंवर्धन, विविध मत्स्य प्रजातींचे रक्षण, सागरी पर्यावरण आणि इतर गोष्टींचा मत्स्य व्यवसाय क्षेत्राला खूप फायदा झाला आहे, अशा शब्दात राजेंद्र मेहरे यांनी आपला आनंद व्यक्त केला. 15 ऑगस्ट रोजी दिल्लीत या क्षेत्राचे प्रतिनिधित्व करताना मला खूप आनंद होत आहे.” असेही ते म्हणाले.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
संरक्षण मंत्रालय
कोविड-19 विरुद्धच्या राष्ट्रव्यापी लढाईत एनसीसीच्या योगदानाचा संरक्षण मंत्री राजनाथ सिंह यांनी घेतला आढावा
(नवी दिल्ली, 5 मे 2020
संरक्षण मंत्री राजनाथ सिंह यांनी आज व्हिडीओ कॉन्फरन्सच्या माध्यमातून कोविड-19 च्या प्रसाराला प्रतिबंध घालण्यात राष्ट्रीय छात्र सेनेच्या  योगदानाचा आढावा घेतला. ही अशी पहिलीच परिषद आहे ज्यात संरक्षण मंत्र्यांनी देशभरातील 17 एनसीसी संचलनालयांसोबत थेट संवाद साधला. या परिषदेत एनसीसी महासंचालक लेफ्टनंट जनरल राजीव चोप्रा, आणि संरक्षण सचिव अजय कुमार देखील सहभागी झाले होते.
आपल्या उद्घाटनपर भाषणात संरक्षण मंत्री म्हणाले की, देश सध्या आव्हानात्मक काळातून जात आहे आणि कोविड-19 वर मात करण्यासाठी पंतप्रधान नरेंद्र मोदी यांच्या नेतृत्वाखाली सरकारने अनेक प्रभावी उपाययोजनांची अंमलबजावणी केली आहे. या संकटावर मात करत देश नक्की विजयी होईल असा विश्वास त्यांनी व्यक्त केला.
कोविड-19 च्या प्रसाराला प्रतिबंध करण्यासाठी 25 टक्के मुलींच्या सहभागासह 60 हजारांहून अधिक एनसीसी कॅडेट्स स्थानिक प्रशासनाला सहकार्य करत आहेत; राजनाथ सिंह यांनी एनसीसी संचलनालयांच्या या महत्वपूर्ण भूमिकेची प्रशंसा केली.
एनसीसी कॅडेट्स लॉजिस्टिक आणि पुरवठा साखळी व्यवस्थापन, जीवनावश्यक वस्तू, औषधे यांच्या पुरवठ्याची खात्री, वाहतूक नियंत्रण इत्यादी कामे करत आहेत. काही कॅडेट्स सोशल मीडियासाठी शैक्षणिक व्हिडीओ तयार करत आहेत तर काही मास्क तयार करून स्थानिक पातळीवर त्यांचे वितरण करत आहेत. त्यांच्या स्तुत्य भूमिकेचे कौतुक करताना संरक्षण मंत्र्यांनी, एनसीसी कॅडेट्सना प्रशिक्षण देण्यात आलेल्या कामांसाठीच नियुक्त करण्याच्या सूचना देखील दिल्या.
आढावा बैठकीत राजनाथ सिंह यानी जाहीर केले की, सरकारने एनसीसीचा विस्तार करण्याचा निश्चय केला असून किनारपट्टी आणि सीमा भागात विस्तार करण्याचा निर्णय घेतला आहे.
नवीन आणि बदलत्या काळाशी सुसंगत होण्यासाठी संरक्षण मंत्र्यांनी एनसीसीच्या आधुनिकीकरणावर जोर दिला. महाविद्यालये आणि विद्यापीठांच्या सत्र पद्धतीशी एनसीसी उपक्रम सुसंगत करण्याच्या आवश्यकतेवरही त्यांनी भर दिला.
एनसीसी संचलनालयाचे एडीजी आणि डीडीजी यांनी त्यांच्याशी थेट संवाद साधण्याच्या अनोख्या संधीबद्दल संरक्षण मंत्र्यांचे एकमताने आभार मानले आहेत आणि त्यांचे संबंधित संचलनालय कोविड-19 विरुद्धच्या लढाईत देत असलेल्या योगदानाची त्यांनी माहिती दिली.
कॅडेट्सचे मनोबल खूपच उच्च आहे आणि त्यांच्या योगदानाचे नागरिक व प्रशासन या दोघांकडून कौतुक होत आहे, अशी माहिती त्यांनी दिली.
कार्मिक, सार्वजनिक तक्रार आणि निवृत्ती वेतन मंत्रालय
केंद्रीय मंत्री डॉ.जितेंद्र सिंह यांनी जनतेच्या समस्यांवर सहजसोपे उपाय आणि अधिक उत्तम परिणाम मिळवून देण्यासाठी “संपूर्णतः सरकारी दृष्टीकोना”सह काम करण्याची संस्कृती विकसित करण्याचे आवाहन सार्वजनिक प्रशासनाशी संबंधित 48व्या प्रगत व्यावसायिक कार्यक्रमातील  सहभागींना केले
नवी दिल्ली, 1 जुलै 2022
केंद्रीय विज्ञान आणि तंत्रज्ञान राज्यमंत्री , भूविज्ञान राज्यमंत्री , कार्मिक, सार्वजनिक तक्रार निवारण, निवृत्तीवेतन,अणुउर्जा आणि अवकाश विभाग तसेच पंतप्रधान कार्यालयातील राज्यमंत्री डॉ.जितेंद्र सिंह यांनी आज एपीपीपीए अर्थात सार्वजनिक प्रशासनाशी संबंधित 48व्या प्रगत व्यावसायिक कार्यक्रमातील सहभागींना जनतेच्या समस्यांवर सहजसोपे उपाय आणि अधिक उत्तम परिणाम मिळवून देण्यासाठी “संपूर्णतः सरकारी दृष्टीकोना”सह काम करण्याची संस्कृती विकसित करण्याचे आवाहन केले.
10 महिने कालावधीच्या एपीपीपीए अभ्यासक्रमामध्ये काही बदल करण्यात आले आहेत आणि आत्मनिर्भर भारत तसेच कर्मयोगी अभियानासह इतर महत्त्वाच्या सरकारी उपक्रमांचा त्यात समावेश करण्यात आल्याबद्दल डॉ. जितेंद्र सिंह यांनी समाधान व्यक्त केले. कोशात राहून काम करण्याचा काळ आता संपला असून सरकारची मंत्रालये आणि विभाग यांच्यात उत्तम समन्वय आणि संयोग निर्माण करण्याची गरज आहे असे त्यांनी सांगितले. यामुळे सरकारी अधिकाऱ्यांना विविध सामाजिक-आर्थिक योजनांची अधिक उत्तम समज येण्यास आणि चांगल्या उपक्रमांची प्रशंसा करण्यास मदत होईल.
केंद्र सरकारी विभागांमधील सुमारे 8,000 कर्मचाऱ्यांच्या एकगठ्ठा बढत्यांची प्रक्रिया सुरु करण्यात आली आहे अशी घोषणा त्यांनी केली.
संरक्षण दले आणि नागरी सेवेतील एकूण 37 अधिकारी या10 महिने कालावधीच्या 48 व्या एपीपीपीए कार्यक्रमात सहभागी झाले असून हा कार्यक्रम 28 एप्रिल 2023 पर्यंत चालणार आहे.S.Kane/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
आरोग्य आणि कुटुंब कल्याण मंत्रालय
भारताच्या समग्र कोविड-19 लसीकरण मोहिमेद्वारे आतापर्यंत लसीच्या 151 कोटी 94 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 29 लाखांहून अधिक मात्रा देण्यात आल्या
देशातील रोगमुक्ती दर सध्या 96.62%
गेल्या 24 तासांत देशात 1,79,723 नव्या कोरोनाबाधित रुग्णांची नोंद
भारतातील सध्याची कोविड सक्रिय रुग्णसंख्या 7,23,619
साप्ताहिक पॉझिटीव्हिटी दर सध्या 7.92% आहे
गेल्या 24 तासांच्या कालावधीत, कोविड प्रतिबंधक लसीच्या 29 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 151 कोटी 94 लाखांचा  टप्पा ओलांडला आहे.
देशभरात 1,62,26,792 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, नागरिकांना आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे :
|
|
HCWs
|
|
1st Dose
|
|
1,03,88,899
|
|
2nd Dose
|
|
97,42,727
|
|
FLWs
|
|
1st Dose
|
|
1,83,87,219
|
|
2nd Dose
|
|
1,69,75,052
|
|
Age Group 15-18 years
|
|
1st Dose
|
|
2,38,07,879
|
|
Age Group 18-44 years
|
|
1st Dose
|
|
51,45,68,195
|
|
2nd Dose
|
|
35,25,37,574
|
|
Age Group 45-59 years
|
|
1st Dose
|
|
19,61,86,714
|
|
2nd Dose
|
|
15,63,00,659
|
|
Over 60 years
|
|
1st Dose
|
|
12,23,10,994
|
|
2nd Dose
|
|
9,82,00,039
|
|
Total
|
|
1,51,94,05,951
गेल्या 24 तासात 46,569 रुग्ण कोविड आजारातून बरे झाले. त्यामुळे, देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,45,00,172 झाली आहे.
परिणामी, भारतातील रोगमुक्ती दर 96.62% झाला आहे.
गेल्या 24 तासांत, 1,79,723 नव्या कोविडबाधितांची नोंद झाली.
भारतातील कोविड सक्रिय  रुग्णसंख्या सध्या 7,23,619 इतकी आहे. देशात सध्या कोविड सक्रिय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 2.03% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 13,52,717 चाचण्या करण्यात आल्या. देशात आतापर्यंत एकंदर 69 कोटी 15 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 7.92% आणि दैनंदिन पॉझिटीव्हिटी दर 13.29% इतका आहे.